description: Какво е да живееш на остров

title: Назад към Америка

maintext:
© Камелия Анастасова
След година сънища за безкрайните плажни ивици и ярките контрасти на есенните цветове най-сетне денят дойде и тръгнах за малкия остров. Два самолета, един автобус и един ферибот накрая – и бях в пясъчния рай, разположен на юг от Кейп Код. Дишам сладкия въздух на Нантъкет с възхищение и в следващите седмици непрекъснато ще го намирам за най-прекрасното нещо в деня ми. Това беше началото на моя експеримент – да си почина от офисния живот в София, мръсотията в града, шума и лошотията на общо основание, които са преобладаващото ежедневие от бита ни в столицата.
Първите ми впечатления от Нантъкет се повтарят – и сега, както и преди 11 години, имам усещането, че съм в нарочно построен декор за филм от началото на миналия век, а вместо старинни карети по тесните улички на града се движат огромните американски автомобили. Зеленото липсва в пейзажа, както и повечето цветове, за сметка на сивото на къщите, направени от кедрови дъски "шингли", покриващи изцяло фасадите им. Оттук и името, с което местните наричат острова – The Gray Lady (Сивата дама).
Беше началото на април и сезонът все още не беше започнал. Бизнесът на острова все още се разбуждаше и само някои от търговците бяха отворили магазините и заведенията си. Все още ги нямаше и много от сезонните работници. Животът предстоеше.
Нантъкет е различен от всичко очаквано за Новия свят. Животът тук е свързан с климатичните условия много повече, отколкото на континента. Достъпът се осъществява по вода с ферибот – бавен (за два часа и петнадесет минути) и бърз (за час по-малко), и по въздух – с малки самолети от летището в най-близкия град от континента Хаянис. Много често островът остава изцяло откъснат от света – заради лошото време самолетите не могат да кацат на летището, а фериботите не се движат изобщо въпреки големите си размери. В сезона (1 април – 31 октомври) те са на час-два, като цяло щастие е, ако успееш да си запазиш място за към континента.
Извън сезона графикът се разрежда, но и времето се влошава, което често оставя Нантъкет изолиран. Транспортните разходи, както и фактът, че къщите на острова са собственост на едни от най-богатите и влиятелни хора в САЩ, повишават доста цените на всички стоки и услуги. Хлябът се продава за 4.50 долара, но за сметка на това има най-разнообразни видове, омесени в местните хлебарници с почти домашен български вид и вкус – франзели, със семена, сладък вариант, кисел и с какво ли не още. Връзка магданоз може да намериш от по 2.50 долара, 400 г домати са 3, сирене фета от 170 г върви за 5, за около половин килограм риба ще платиш 7 долара.
Нормално е – едни от по-известните собственици на къщи и чести посетители на острова, познати и у нас, са Бил и Хилъри Клинтън, Джон Кери и жена му Тереза Хайнц, Бил Гейтс, Шарън Стоун, Томи Хилфигър, Лора Буш, Джо Байдън и много други артисти, спортисти, хора от бизнеса. В сезона на острова идват голям брой яхти, които акостират в пристанището, а на някои от тях партито не спира денонощно.
Но Нантъкет е дом и на пътуващи гурбетчии, туристи, нови и стари заселници, дом на летните партита и зимната летаргия. Основен проблем е липсата на квартири за сезонните работници, които често са принудени да наемат мазета или да не ползват обичайни удобства за съвремието като самостоятелна баня или кухня. Още по-абсурдно е, че къщите остават празни през повечето време на годината, като приютяват собствениците им само за два-три месеца – през останалото време само хората, наети за поддръжка, влизат в тях.
Времето на острова тече в две посоки – през сезона много бързо, весело и припряно, а в студените дни и месеци точно обратното – вяло и тежко, с усещане за вселенска самота и тишина. И все пак усещането за бързо отминаващото хубаво време е измамно. В почивни дни човек може да се загуби в дължината на деня, да се чуди къде да пропилее часовете в разходки по огромните плажове, по каменните улици на градчето или да обикаля с колело. Може да посети кино на открито, да хапне страхотен домашен сладолед и всичко да му заприлича съвсем на старинно европейско градче. Местната пивоварна с прясна бира с различни вкусове Cisco Brewers е също подходяща спирка, а във фермата Bartlett’s Farm се отглеждат истински нашенски селски домати, донесени тук от български агрономи.
Храната на острова е изключително разнообразна, в магазините има продукти от всички краища на света. Някои общности тук са създали собствени магазин – има салвадорска кухня с техните супи, такоси, бурито, както и типични за латиноамериканците продукти. При напитките също има богато разнообразие – вина от Калифорния, Италия, Франция, Испания и Австралия, много видове бира и концентрати, които са основно средство за справяне с тежките зимни дни или с несгодите на островния живот.
За мен беше лесно да се върна отново тук и забавно да откривам разликите от преди години, като например изчезналия квартал с cottage houses, който беше разположен в центъра, на мястото на който сега се строяха по-големи къщи. По целия остров също никнеха нови сгради, но някак се вписваха естествено в пейзажа от ниски дъбове и смесица от храсти и иглолистни дървета. Този път не бях само на гости, а благодарение на работата ми като градинар успях да се насладя на прекрасни гледки от всички кътчета и да съм част от ритъма на ежедневието. Денят ми беше пълен със светлина, мокър или ветровит, природата ми разкриваше естествената си динамика и това ме накара да се почувствам жива.
Илюстрация Увеличаване Автор: Камелия Анастасова Смаляванеа>
Всичко тук има стремежа да бъде история, дори облите камъни, покриващи главната улица, са донесени с китоловните кораби от сушата. Вечер лампите навън светят за много кратко и в съчетание с улиците, покрити със ситен чакъл и пясък, ми създаваха усещането за живот на село. Налагаше ми се да ползвам фенерче, когато се прибирам от магазина, което също беше някакъв вид архаично преживяване за мен.
За да добави още мистика, Нантъкет показва мъглите си през есента и ранната пролет. А те са източник на суеверия в тежките ветровити и мрачни зимни месеци, изпълнени с очакването на пролетта. В това време животът е спрял, всеки има усещането, че никъде нищо не се случва, улиците на града са пусти. Няма ги тълпите туристи, няма ги и работещите през сезона студенти. Баровете и ресторантите, които остават отворени, се броят на пръсти. Често се случва фериботите да не пътуват – заради лошото време, което тук може да продължи с дни и седмици.
Мой приятел, който живее на острова от 13 години, ми разказа как през зимата на 2005 г. се е разразила тридневна виелица. Токът спрял, всичко било затворено, а и не можело да се излиза, защото заради силния леден вятър навън било трудно дори да се диша. Живеел в къща с още 11 души от бившите съветски републики. Температурата в къщата паднала до нулата и си носели якета вътре. Правили си барбекю на завет и яли полусурово месо, защото вятърът пречел на жаравата да се разгори. Съвсем естествено в такива дни се топлили с водка, която обаче също свършила и се наложило да си направят етилов алкохол от стар спирт. Пили и пели и така преживели бурята.
Подобна ситуация имало и в началото на 2015, когато океанът около брега се превърнал в гъста каша и отново нямало ток три-четири дни. Местните обаче са корави хора и успяват да се справят с тежките периоди на зимата. Самата историята на Нантъкет е свързана много тясно с корабоплаването и с моряшкия фолклор. Почти всяка къща в центъра е била собственост на капитан на кораб, на семейства артисти, аристократи или на някои от първите заселници на острова. Всяка си има име, изписано на видно място на фасадата. Така голяма част от местните са всъщност наследници на китоловци, квакери, творци, художници, което прави малката общност още по-интересна и колоритна.
Илюстрация Увеличаване Автор: Камелия Анастасова Смаляванеа>
И всеки има своята история – кога е дошъл, по какъв повод и защо е останал или защо винаги се връща. Тук можеш да срещнеш хора от Салвадор, Ямайка, Литва, Молдова, Узбекистан, Беларус, дори Непал, дошли да работят в сезона. С всяка изминала година се увеличават и българите. Имаме създадена общност, която организира социални събития, театрални постановки, имаме дори българско училище. Сред американците сме известни като добри и отговорни работници. Някои от хората тук вече имат семейства и успешен бизнес. Те с радост осигуряват работа и на други сънародници. Може би както навсякъде, където сме ние, българите, невинаги се подкрепяме достатъчно, но пък сме задружни в общия интерес към напитките и весело прекараните вечери.
Дали американците тук са наистина просто щастливи, или както ние, българите, очакваме – лицемерни? Аз избрах да приемам приятелските поздрави на местните за добронамерени и непритворни.
Малкият остров с големите коли и прашни пътища, патиците, пресичащи пътните платна, дивите зайци и сърните, скачащи откъде ли не, безбройните яхти, тълпите туристи и местните, които живеят живота си с усърдие и в очакване за следващия сезон – това е островът на мечтите, на изплъзващото се щастие, което търсим във всеки следващ ден, недооценявайки настоящето.


description: Американската компания се стреми да разшири производствената си дейност

title: HP купува бизнеса с принтери на Samsung

maintext:
Мег Уитман стои начело както на HP Inc, така и на Hewlett Packard Enterprise - двете фирми, създадени след разделянето на гиганта Hewlett-Packard
© LUCY NICHOLSON
HP, създадена при разделянето на Hewlett-Packard през есента на миналата година, продава основно компютри, но голяма част от приходите на компанията идват от продажбата на принтери и консумативи за тях. HP е лидер на пазара с малки принтери, но разрастването на този бизнес сегмент се забавя значително, донякъде защото компютърните потребители печатат все по-малко страници. HP съобщиха през миналия месец, че приходите на компанията от продажбата на мастило и тонери са се понижили с 18% през третото фискално тримесечие, докато продажбата на принтери е спаднала с 10%.
Дион
Уайслер, главен изпълнителен директор на HP, смята да разшири бизнеса с принтери на компанията, като започне да произвежда по-големи машини. В този сегмент се намират компании като Xerox, Canon, Ricoh и Konica Minolta. Бизнесът на Samsung, който HP ще придобие, вече има в портфолиото си подобни машини. HP също така ще се сдобие с възможността да произвежда важни механизми, част от лазерните принтери, известни като принтер-двигатели. Досега Samsung сама произвеждаше тези части за лазерните си принтери, докато HP използваше външни доставчици.
Енрике Лорес, президент на сектора с принтери на HP, каза в изявление, че придобиването на технологиите на Samsung ще помогнат на компанията да увеличи приходите и печалбите си. Сделката също ще спомогне за по-бързо осъществяване на еволюцията в лазерните принтери. "Имаме контрол върху основни технологии. Това е много важно", отбелязва Лорес. Сделката включва и близо 6500 патента за принтери, които според него ще помогнат за разширението на HP в бизнеса. Шест хиляди служители на Samsung ще преминат в HP, включително 1500 инженери.
Samsung продължава да скъсява бизнес портфолиото си под ръководството на Лий Джей-Йонг, който трябва да наследи компанията.
Според анализатора в NH Investment & Securities Лий Сей-Чеол сделката ще позволи на южнокорейската компания да се фокусира върху други сектори, където се представя по-добре.
Досега от Samsung не са представяли конкретни резултати от бизнеса си с принтери, който влиза в подразделението на компанията за потребителска електроника, включващо още телевизори, хладилници и други уреди за дома. През изминалата година потребителската електроника отговаряше за едва 4.7% от приходите на компанията, докато бизнесите със смартфони и чипове отговаряха за съответно 38.4% и 48.4%.
Конкуренцията нa HP, изглежда, гледа негативно на сделката. Трейси Козиол, вицепрезидент в Xerox, коментира, че не вижда нищо ново и HP ще продължи да използва същата технология, която е ползвала и досега.
HP ще купи бизнеса с принтери на Samsung в сделка за 1.05 млрд. долара, съобщава Wall Street Journal. Споразумението ще помогне на HP да разшири производствената си дейност на устройства за принтиране и копиране, които да бъдат използвани в офиси. Транзакцията, която ще трябва първо да мине през одобрението на регулаторни органи, се очаква да бъде завършена след година, обявиха от компаниите. След като сделката приключи, Samsung се е съгласила да направи инвестиции от 100 до 300 млн. долара в HP чрез изкупуване на акции от свободния пазар.

fasttext_language: bg


description: Премиерът Ципрас призова ЕЦБ да включи отново гръцки държавни облигации в програмата си за изкупуване на активи

title: Гърция поиска облекчаване на дълга, инвеститорите - реформи

maintext:
След пословичната си враждебност към частните и най-вече чуждите инвеститори гръцкият премиер Алексис Ципрас за пръв път посочва, че привличането им се превръща в приоритет.
© VINCENT KESSLER
Икономиката на страната се очаква да нарасне с 2.7% през 2017 г.
Средиземноморският клуб иска по-силни позиции в ЕС
В Атина се състоя и среща на т.нар. Средиземноморски клуб, на която присъстваха лидери и представители на Гърция, Франция, Италия, Малта, Португалия, Кипър и Испания. Те излязоха с общо заявление, че са необходими действия за поощряване на икономическия растеж в региона и че южните страни се нуждаят от по-силна позиция в Европа. Според Средиземноморския клуб приоритетите в ЕС трябва да бъдат преосмислени. Срещата обаче предизвика критики от някои европейски страни. Председателят на Народната партия в Европейския парламент Манфред Вебер например заяви, че "премиерът Ципрас използва отново обичайните си трикове. Това, от което Европа се нуждае сега, е единство, определено не нови опити за разделение. Фактът, че (френският) президент Оланд – вероятно заради вътрешни политически причини – и (италианският) премиер Ренци оставят Ципрас да ги манипулира, определено не е знак за отговорност".
Гръцкият премиер Алексис Ципрас призова МВФ и европейските институции да постигнат съгласие за облекчаване на гръцкия дълг и Европейската централна банка (ЕЦБ) да включи отново гръцки държавни облигации в програмата си за изкупуване на активи. По време на откриването на международния панаир в Солун той подчерта, че страната вече е достигнала повратната точка към подобряване на ситуацията и икономиката ѝ ще порасне с 2.7% през 2017 г. Въпросът сега обаче е "как да се създаде благосъстояние", след като инвестициите в страната спаднаха с почти 70% по време на седемгодишната рецесия. Ципрас, който е известен с пословичната си враждебност към частните и най-вече чуждите инвеститори, за пръв път посочва, че привличането им се превръща в приоритет.Гръцкият премиер добави, че гърците "заслужават честно уреждане на дълговия въпрос, което да не бъде поставяно под въпрос от изборите в другите европейски страни", визирайки наближаващите избори в Германия през 2017 г., съобщи Bloomberg. От своя страна гръцкото финансово министерство съобщи, че правителството ще поднови преговорите си с международните кредитори в понеделник, като разговорите ще се фокусират върху усилията на Гърция да се справи с корупцията и създаването на нов приватизационен фонд.В речта си в неделя, която очерта икономическите приоритети на правителството на СИРИЗА, премиерът Ципрас заяви, че частните инвестиции са необходими, и призова местни и чужди инвеститори "да се възползват от бизнес възможностите, които предлагаме на компаниите в добро състояние, и да инвестират без колебания в гръцката икономика". Икономически ръст ще има през 2017 г., обяви той, но "въпросът е дали този растеж ще продължи и това ще зависи от решенията, които ще се вземат до края на тази година". Основна пречка пред възвръщането на доверието на пазарите и инвеститорите е продължилото несъгласие между МВФ и институциите на ЕС за облекчаване на гръцкото дългово бреме, заяви премиерът. МВФ все още не е дал окончателното си решение дали ще участва в третата спасителна програма, която Гърция подписа през 2015 г., тъй като не е убеден, че страната може да го изплати. Сегашното съотношение между дълга на страната и БВП надвишава 170%, което е най-високото ниво в еврозоната, припомня гръцкият вестник Kathimerini.Премиерът допълни, че ако не беше спорът между МВФ и ЕС за облекчаването на дълга, Гърция вече можеше да бъде включена в програмата за количествено облекчение на ЕЦБ. Засега ЕЦБ отлага решението си дали да удовлетвори желанието на Гърция да се включи към програмата й до момента, в който бъде одобрен анализ за устойчивостта на гръцкия дълг.Отвъд розовата картина, представена от премиера, анализатори и международни инвеститори изглеждат по-притеснени от бавните реформи и липсата на ангажираност на висшите държавни служители към сътрудничество с компаниите, коментира Reuters. Трябва да се има предвид, че контролът върху капиталите остава, гръцките банки все още страдат от недостатъчно ликвидност, а икономическите реформи закъсняват спрямо поставените срокове. При тези обстоятелства по-мащабни инвестиции в страната не биха били лесно осъществими.За проблемите от бавните реформи предупреди в петък и ръководителят на Еврогрупата Йерун Дейселблум. Според него закъсненията поставят под въпрос доверието на света към Гърция и гръцката икономика. Reuters припомня случая, в който през януари гръцкото правителство блокира инвестиция на стойност 1 млрд. евро в минната индустрия на канадската компания Eldorado Gold с твърдението, че компанията е нарушила екологичните изисквания, въпреки че най-високата съдебна инстанция в страната реши в полза на инвеститорите. Друг проблемен случай е този с германската компания Fraport, която миналата година подписа концесия на стойност 1.2 млрд.евро за 14 гръцки летища. Засега компанията така и не успява да поеме управлението на летищата заради съпротивата на пилотите от гражданската авиация, подкрепяни от крайнолевия транспортен министър Христос Спирцис. Освен това самият Ципрас губи популярността си напоследък заради увеличените данъци и продължаващите икономии. В опит да си осигури подкрепа премиерът обеща да намали някои данъци в следващите две години и да договори по-малко амбициозни фискални цели след 2018 г. Това обаче пък ще означава проблеми с европейските кредитори, тъй като страната се е ангажирала да поддържа бюджетен излишък от 3.5% от БВП преди лихвените плащания в средносрочен план, добавя Bloomberg.


description: Парламентът одобри заема за оборудването на АЕЦ "Белене", Путин може да посети Турция през октомври, "Топливо" купи имот за 4 млн. лв. в "Младост"

title: Вечерни новини: 28 септември

maintext:
Мъск показа кораба, с който SpaceX планира да колонизира Марс
590 хил.
пътувания в чужбина са направили български граждани през август 2016 г., което е с 15.3% повече от същия период година по-рано, показват данните на НСИ. Броят на чужденците, посетили България, се е увеличил с 10.9% за същия период до над 1.9 млн. души.
Мъск показа кораба, с който SpaceX планира да колонизира Марс
Въпреки тежкия инцидент с избухване на ракета преди няколко седмици главният изпълнителен директор на SpaceX Илон Мъск представи на международна конференция проекта си за междупланетен кораб, с който хора да колонизират Марс. Целият комплекс е по-голям от най-мощната ракета, която САЩ са създавали – Saturn V, с която хора достигнаха Луната. На стартовата площадка той ще се извисява на 122 метра, ще има 3.5 пъти по-голяма маса, 3.6 пъти по-голяма тяга при старта и всичко ще бъде за многократна употреба. Космическият апарат, с който хората ще пътуват и ще се спуснат на Марс, ще се захранва по пътя със соларни панели. Далечната цел е да се постигне пренос до 100 души на кораб. Днес изпращането на човек до Марс би струвало около 10 млрд. долара на астронавт. За да колонизираме планетата, цената трябва да падне до около 200 000 долара.
за последователно и резултатно използване на закона в разследването си за финансирането на частни медии в десет български общини през местните им бюджети, в рамките на което подготвя серия от аналитични статии. Наградата е ежегодна и се връчва в Международния ден на правото да знам - 28 септември.
"Топливо" купи имот за 4 млн. лв. в "Младост"
"Топливо" е сключило сделка за покупка на недвижим имот, находящ се в гр. София, жк "Младост 1А", с площ 6061 кв.м за сума в размер 4.1 млн. лв. без ДДС. На него ще бъде построена административна сграда. Продавач на имота е "Ераст", която обаче е свързана с купувача и мажоритарния му собственик "Синергон" холдинг. "Топливо" е една от най-големите компании за търговия със строителни материали и горива. През първите шест месеца от годината дружеството увеличава загубата до 2.187 млн. лв. спрямо 868 хил. лв. към юни 2015 г.
Близо 20% от българите над 15 години пазаруват онлайн
Над един милион и сто хиляди българи вече пазаруват онлайн, което е 19% от населението на страната над 15 години. За сравнение - всички интернет потребители у нас са 3 700 000. Това става ясно от актуалните данни на Еcommerce Europe, изпратени от СуперХостинг.БГ. Сред най-често пазаруваните продукти у нас се нареждат дрехите, технологичните продукти, самолетните билети и туристическите услуги. С поред доклада през 2015 г. българите са заплатили общо 49 млн. евро за дрехи и 23 млн. евро за продукти, свързани с информационните технологии, при покупки по интернет. За забавление у нас са изхарчени при интернет продажби около 20 млн. евро, също толкова – за обувки и лайфстайл, а за самолетни билети и настанявания – около 100 млн. евро. 19 млн. евро пък е стойността, за която българите са пазарували пакетни туристически пътувания онлайн.
Парфюмерия Douglas и хипермаркет "Пикадили" отварят врати в Paradise Center
На 30 септември парфюмерия Douglas отваря новия си магазин в Paradise Center, съобщиха от столичния мол. Първите 200 посетители на Douglas ще получат ваучери на стойност 10 лв. и 20 лв. Хипермаркет "Пикадили" ще отвори врати през октомври с изцяло обновена концепция. Магазинът ще разполага с фреш зона, щандове за свежи плодове и зеленчуци, за прясно месо с контролирано качество, собствена пекарна, селекция от вина и напитки. Акцент ще бъде специално обособената гурме зона. Щандовете за риба, морски деликатеси и биохрани ще са в отделни зони, характерни за различни кухни от целия свят. "Топливо" е сключило сделка за покупка на недвижим имот, находящ се в гр. София, жк "Младост 1А", с площ 6061 кв.м за сума в размер 4.1 млн. лв. без ДДС. На него ще бъде построена административна сграда. Продавач на имота е "Ераст", която обаче е свързана с купувача и мажоритарния му собственик "Синергон" холдинг. "Топливо" е една от най-големите компании за търговия със строителни материали и горива. През първите шест месеца от годината дружеството увеличава загубата до 2.187 млн. лв. спрямо 868 хил. лв. към юни 2015 г.Над един милион и сто хиляди българи вече пазаруват онлайн, което е 19% от населението на страната над 15 години. За сравнение - всички интернет потребители у нас са 3 700 000. Това става ясно от актуалните данни на Еcommerce Europe, изпратени от СуперХостинг.БГ. Сред най-често пазаруваните продукти у нас се нареждат дрехите, технологичните продукти, самолетните билети и туристическите услуги.поред доклада през 2015 г. българите са заплатили общо 49 млн. евро за дрехи и 23 млн. евро за продукти, свързани с информационните технологии, при покупки по интернет. За забавление у нас са изхарчени при интернет продажби около 20 млн. евро, също толкова – за обувки и лайфстайл, а за самолетни билети и настанявания – около 100 млн. евро. 19 млн. евро пък е стойността, за която българите са пазарували пакетни туристически пътувания онлайн.
Компанията за спортни дрехи Nike за трети пореден път обяви поръчки под очакваните от анализаторите,
съобщава Reuters
. Така най-големият производител на обувки в света продължава да среща затруднения срещу настъпващата конкуренция от страна на Under Armour и Adidas в Северна Америка. Акциите на компанията спаднаха с 4.4 процента вследствие на новините. Nike продължава да доминира пазара на обувки чрез своя бранд Air Jordan, но Under Armour и завръщатата се във форма Adidas започват все по-активно да взимат от лъвския дял на американската компания. Продажбите в баскетболния сектор отиват все повече в Under Armour, след като компанията подписа с играча на Golden State Warriors Стивън Къри през 2013 г. Adidas пък печели все повече популярност при обувките чрез известни личности като Кание Уест, който също през 2013 г. премина от рекламно лице на Nike към такова на Adidas.
Мексиканската компания Jose Cuervo, най-големият производител на текила в света, обяви във вторник, че ще пусне акциите си за първично публично предлагане, от което се надява да събере до 1 млрд. долара,
съобщава Bloomberg
. Това е нов знак за раздвижване на борсата в Латинска Америка. Jose Cuervo доминира сектора си в Северна Америка и може да се окаже интересно нововъведение на борсата. В момента растежът в търсенето на текила надвишава това в търсенето на водка, а представянето на Jose Cuervo в главната пазарна цел - САЩ, става все по-добро, след като компанията изживя няколко години на спад в търсенето. До момента през годината в Мексико е имало едва няколко първични публични предлагания. От Jose Cuervo коментираха, че финансите ще бъдат използвани, за да бъдат подпомогнати външният растеж на компанията и разширение на портфолиото.
Шестима сенатори в САЩ са поискали обяснение от Yahoo защо изтичането на информация от 500 милиона акаунта преди две години е станало известно едва миналата седмица, съобщава Reuters. Сенаторите, всичките от които са от Демократическата партия в САЩ, са отправили запитването си в отворено писмо до главния изпълнителен директор на Yahoo Мариса Мейър. "Личната информация на милиони американски граждани е била достъпна в рамките на две години, се казва в писмото. Това е недопустимо." Говорител на Yahoo! излезе с изявление, че компанията ще отговори на всички въпроси възможно най-бързо.
Средствата ще бъдат осигурени от фискалния резерв, след като Европейската комисия даде одобрението си. Компанията беше осъдена от Международния арбитражен съд в Женева да плати на руската "Атомстройекспорт" 628 млн. евро плюс ежедневни лихви от 167 хил. евро за това, че е поръчала реакторите за ядрения проект, от които впоследствие се отказа заради прекратяването на проекта през 2012 г.Националната агенция за приходите е изискала от Агенцията за приватизация и следприватизационен контрол документи за цялата процедура, при която дипломатическият клуб заедно с още три имота в квартал "Изток" бяха закупени от новоучредена компания на трима млади старозагорци срещу 8.5 млн. лв. Фирмата купувач Exclusive Web Design е на по-малко от година и с 3 лв. капитал.Министър Ивелина Василева и постоянният представител на Световната банка в България Тони Томпсън подписаха две споразумения за предоставяне на аналитични и консултантски услуги, които ще бъдат финансирани по оперативните програми "Околна среда" и "Добро управление". Експертите на Световната банка ще съдействат при създаването на национална програма за качеството на атмосферния въздух.Внесеният през януари 2015 г. законопроект, срещу който възразяват над 30 професионални и държавни организации, бе подкрепен с десет гласа "за" и трима "въздържал се" - депутатите от БСП и АБВ. Той влезе в полезрението на вътрешната комисия, защото според неговите текстове адвокатите, включително тези от страните от ЕС, ще получат достъп до националния регистър на българските лични документи. Измененията дават на адвокатите още удостоверителни функции, а това означава те да участват задължително при изготвянето на нотариални актове. Възраженията на гилдиите на нотариусите, счетоводителите, инженер-проектантите, брокерите на имоти и други професии са, че така се изземват техни функции в полза на адвокатите.с които се изисква членовете на управителните и контролните органи на пенсионноосигурителните дружества да имат подходяща професионална квалификация, опит и добра репутация. По отношение на инвестициите със законопроекта се предоставят на пенсионноосигурителните дружества по-добри възможности за диверсификация при инвестиране на активите на пенсионните фондове чрез разширяване кръга на допустимите финансови инструменти, като се въвеждат необходимите ограничения и лимити на инвестициите с цел намаляване на риска. Предложените изменения са част от действията по засилване на надзора и регулациите в областта на небанковия финансов сектор, залегнали като мярка в Националната програма за реформи, изготвена в рамките на засиленото наблюдение на икономическите политики в ЕС.По нейните думи страната всеки момент ще получи 80% от обещаната помощ от Европейската комисия в размер на 160 млн. евро. По-голямата част от сумата е предвидена за подобряване на охраната на границата. Над 15 млн. евро са предвидени и за създаването на три нови кризисни центъра за бежанци от затворен тип и издръжката им в следващите четири месеца, съобщи Румяна Бъчварова след заседание на Министерския съвет.Журналистът от "Дневник" и "Капитал" Спас Спасов получи голямата награда на "Програма Достъп до информация"Европейският съюз трябва да засили контрола върху износа на стоки и технологии, които могат да се използват правомерно, но и така, че да нанасят вреда, съобщи Европейската комисия, цитирана от ДПА. Eврокомисарят по търговията Сесилия Малмстрьом предлага разпоредби, целящи да се предотврати нарушаването на човешките права чрез технологиите за киберследене и незаконно използване, както и разпоредби, засягащи продукти с двойна употреба, свързвани с тероризъм. С няколко нови съвременни правила, за да гарантираме, че износът не се използва неправомерно за заплаха срещу международната сигурност или да се подкопаят човешките права, допълни тя. ЕС като голям производител и износител на стоки с двойна употреба вече прилага ограничения при продукти като ядрени реактори, експлозиви, оборудване за наблюдение и химикали, съобщи Европейската комисия. Предложението на комисията трябва да бъде одобрено от страните членки и Европейския парламент.Руският президент Владимир Путин може да посети Турция през октомври, заяви прессекретарят на руското президентство Дмитрий Песков, цитиран от ТАСС. "Не изключваме такава възможност. Когато бъдат финализирани всички подготвителни дейности, ще направим съответното съобщение", каза говорителят на Кремъл. По-рано в сряда председателят на Съюза на турските търговско-промишлени палати и борси Рифат Хисарджъклъоглу каза на среща с руския заместник-министър на икономическото развитие Алексей Лихачов, че турското правителство очаква посещение на руския държавен глава в началото на октомври, при което ще бъдат обсъдени големи проекти като "Турски поток" и отмяна на някои ограничения за турски предприемачи в Русия.Главният прокурор на Босна и Херцеговина Горан Салихович е временно отстранен от длъжност до приключването на започната срещу него дисциплинарна процедура по подозрение за злоупотреба със служебно положение, предаде ТАНЮГ. Висшият съдебен и прокурорски съвет на страната съобщи, че дисциплинарната комисия към съвета проверява твърдения в медиите, че Салихович чрез посредник е издавал на президента на Република Сръбска Милорад Додик данни за разследвания на държавната прокуратура за негови финансови злоупотреби. Един от посредниците е бил журналистът Мато Джакович, който се срещал с главния прокурор, а после предавал сведенията на Додик. Доказателство за това са телефонни разговори, подслушвани от Държавната агенция за разследване и защита СИПА, един от които е изтекъл в медийното пространство. Самият Салихович в понеделник каза, че срещу него е заведена дисциплинарна процедура заради започнато от него разследване против Додик за организиране на противоконституционен референдум в Република Сръбска.Европейската комисия заяви в сряда, че извънредните мерки за възстановен контрол по граници между шенгенските държави продължават да са основателни, независимо от рязкото намаляване броя на мигрантите. Временната отмяна на свободното движение през границите бе въведена преди около година, включително от страни като Германия и Швеция. Сега еврокомисарят по въпросите на миграцията Димитрис Аврамопулос каза, че "те останат в рамките, определени от правилата в Шенген". Но той добави, че не е сигурно, че на петте страни (заедно с Норвегия, Дания и Австрия) ще бъде позволено удължаване на режима след изтичането му на 12 ноември. Аврамопулос съобщи, че над 60 000 мигранти и бежанци са блокирани в Гърция, а от гръцка територия и от Италия в други страни от ЕС са преместени 5651 души.


description: Мария Налбантова и нейната pop-up книга "Черни мечки за бели дни/Бели мечки за черни дни"

title: Тихите мечки са най-дълбоки

maintext:
Илюстрация Увеличаване Автор: Надежда Чипева Смаляванеа>
–
с
pop-up
Експериментът е в основата на изданието както като оформление, така и като повествование. "Черна и бяла книга в едно. Няма лице и гръб. И двете страни са начало на книгата. Срещата е центърът. Там се случва преобръщането."
pop-up
Избрах конкретните поговорки заради тяхната актуалност. Промених по една дума в тях и логиката се разпадна: "Крушата не пада по далеч от дървото" – "Мечката не пада по-далеч от дървото". Думите в поговорката обаче са оставили толкова силни смислови връзки в съзнанието ни, че човек веднага започва търсене в паметта си, за да коригира повредата.
Защо избра мечката за главен герой на книгата?
Мечките се появиха с този проект. Исках да си създам субект, който да облече идеята ми в образ. Мечката е много интересно животно, пасна с всички търсени характеристики. Семейство мечки има различни видове, които географски се простират от тропиците до северните полярни морета, което ги прави с координатна система север - юг, изток - запад. Има хищници, но има и такива, които не се хранят с месо; има черна мечка, но има и бяла мечка, а има и черно-бяла. В природата нямат врагове освен човека. Имат интересни символни значения в различните култури.
"Черни мечки за бели дни/Бели мечки за черни дни" е на 19 септември от 19 ч. в литературен клуб "Перото". Книгата може да се поръча от omno.eu
Мария е от онези хора, които лесно ти влизат под кожатас творческия си заряд,любопитството и с интереса си към разновидни печатни издания. Тя е още млада (26-годишна), но вече убедително е избрала своя професионален път на графичен дизайнер и илюстратор, след като наскоро се дипломира от Националната художествена академия.Първата й книга е факт – пространственото () издание "Черни мечки за бели дни/Бели мечки за черни дни". На страниците й мечката оживява с помощта на текст, вдъхновен от 12 популярни български поговорки и триизмерна картина."Черни мечки за бели дни/Бели мечки за черни дни" е истинско произведение на изкуството в лимитиран тираж от 90 бройки, всяка от които изработена ръчно от авторката. Дни преди официалната премиера на книгата и трескавата подготовка за представянето разговаряме с Мария Налбантова.Печатните издания са моят начин за диалог със света. През тях успявам да почувствам поне малко споделеност и искреност. Характерно за картинните книги например е неизменната свързаност между текст и картина. При пространствените книги, които аз харесвам, се добавя и още едно ниво на разбиране, защото комбинират слово, картина и пространство. Интересно ми е измислянето на комбинации как може да се вържат трите неща в едно и да създадат разбиране, без да се преразказват.Чрез слово представям издържали на времето послания, поуки и уроци – българските народни пословици и поговорки. Подменям една от думите, защото ми е интересен фактът на подмяната, който постоянно наблюдаваме в заобикалящия ни свят. Например замененото разбиране за памет с паметник, за желание за власт с прекалена амбиция и други. В книгата променям една от думите с думата мечка. Насетне можем да се посмеем на тази замяна. "Мечката вода не става." Илюстрациите добавят смисъл, авъзможностите предоставят пространство.Необходими са много опити в хартиеното инженерство, за да проработят нещата. Работният процес е в постоянното мислене за определено нещо, после насочено действие и през цялото време удържане на началния заряд. След като завърших проекта и макетът беше готов, ме свързаха с издателство "Точица" и те топло прегърнаха идеята. Дълго след това книгата имаше само хипотетични надежди за реализация заради сложната полиграфия. Имаше какви ли не проби и планове за осъществяването, докато накрая се стигна до варианта на ръчното сглобяване на частите.В трудността на производство. С развитието на технологиите традиционните практики се адаптират и променят. Всичко е в постоянно движение и промяна. Не е известно коя е първата пространствена книга, сведения за такива има още от XIV век. Те били ръкописни и се използвали предимно към научна литература – за по-лесно онагледяване на астрологични, анатомични или други научни процеси. Постепенно тези книги започват да се правят за деца, заради увлекателността на подвижните елементи. До днес те се сглобяват ръчно, което е традиционният метод по света. У нас няма такава традиция. Това не означава, че не може да се поръча изработването в чужбина, което при големи тиражи прави цената на единична бройка допустима за джоба на четящия човек. Изисква се стабилна инвестиция, която ние не съумяхме да издействаме, но пък това не ни спря да го направим и по манифактурни методи. Книгата ще се сглобява ръчно от мен. Влизам в традицията на занаятите с нетрадиционен обект.Интересно ми е кое е останало недокоснато от времето. Има нещо неизразимо, което усещам в музиката, в приказките и в обичаите ни. Има голяма сила в него и тя е от времевото натрупване на памет. Езикът се променя, музиката се променя, облеклото, битът, но пословиците и поговорките са издържали. Хората продължават да ги използват. Явно има нещо. Факт е, че те са част от езика и днес. Свързват по-далечното с близкото минало, настоящето с бъдещето. Имат пряко отношение към мъдростта.Противоположността на видовете се свързва смислово с полярността на книгата. Половината книга е бяла, другата половина е черна. Няма първа корица, защото не се казва дали да се гледа първо от бялата или от черната страна. По средата се събират и книгата се завърта. Формата й е квадрат, но носи характеристиките на кръга. Звучи циклично, затваря времето и се справя с него, като го игнорира. Тази полярност притежава и мечката. Впоследствие въображението ми не спираше да се занимава с образа й. От известно време обаче все по-рядко рисувам мечки, с осъществяването на този проект може би ще се разделим за малко или повече с тях.Представянето на


description: Анализаторите обаче не очакват ръстът да се задържи заради нестабилната икономика

title: Печалбите на индустриалните компании в Китай растат с 20%

maintext:
Отделните сектори в икономиката растат с различен темп, а при някои дори има спад
© В© Tyrone Siu / Reuters
Скокът в индустриалните печалби се дължи предимно на финансовото стимулиране от страна на правителството, както и на увеличаващото се търсене на недвижими имоти в страната, коментира Зуо Конгинг, анализатор в Golden Sun Securities. "Подобен скок не може да бъде устойчив. Растежът най-вероятно ще спадне през следващия месец", коментира Зуо. "Все още сме в кръга на редуциране на капацитетите. Истинската икономическа ситуация не се е променила", добави той. Към печалбите добавя и автомобилния сектор, в който продажбите се увеличават, преди да отпадне орязването на данъци за коли с малки двигатели, коментират хора от индустрията.
Данните, разбити по сектори, изглеждат неравномерни, като печалбата на производителите е скочила с 14.1 процента за август спрямо преди година. В същото време обаче минната индустрия отбелязва спад в печалбите със 70.9 процента, дори след като цените на въглищата и стоманата се вдигнаха. В момента Китай търси начин да преструктурира минния и металургичния сектор, като намали капацитетите. Това би била една от най-големите трансформации на китайската икономика в последните две десетилетия и би довела до уволнението на 1.8 млн. работници в сектора.
Пeчалбите на компаниите от индустриалния сектор в Китай през август са се повишили с 19.5% спрямо година по-рано. Втората най-голяма икономика в света показва все повече положителни сигнали, въпреки че някои анализатори споделят мнението, че подобрението е по-скоро краткотрайно, отколкото показващо реалното състояние на пазара. Печалбите на компаниите достигат общо 80 млрд. долара за месеца, като резултатите са базирани на данни на Националното бюро по статистика от вторник. Това е най-голямото увеличение от август 2013 г. насамНапоследък обаче китайската икономика показва тревожни знаци, след като през миналата година тя нарасна с 6.9 процента - най-ниският растеж на страната за последните 25 години. Причината е пониженото търсене на глобално ниво. Правителството в Китай отговори на притесненията с наливане на милиарди долари в икономиката, което доведе до покачване на търсенето на недвижими имоти в най-големите китайски градове. Официалните данни от последните месеци показват, че растежът на икономиката върви към стабилизация.През август обемите в тежкотоварния железопътен превоз са се увеличили за пръв път от декември 2013 г., като повишението е с 1 процент спрямо преди година. "Растежът в брутния вътрешен продукт през третото тримесечие може да се окаже по-голям от този в първите две, в рамките на 6.7 или 6.8 процента", коментира Лиао Кун, главен икономист в Citic Bank International.Азиатската банка за развитие промени прогнозата си за растеж на китайската икономика през тази година до 6.6% - минимално увеличение с 0.1 пункта, като цитира за главна причина фискалните и монетарни мерки за стимулиране на икономиката. Някои икономисти обаче гледат с по-песимистично око на промените. Според тях главните двигатели на растежа не са устойчиви и няма да успеят да издържат на темпото в дългосрочен план. От самото бюро по статистика също признават, че големият скок се дължи до голяма степен и на ниската база за сравнение от миналата година.


description: Бъдещето на парка ще стане ясно след края на изследване за състоянието му и приемането на подробен устройствен план

title: В Борисовата градина засега няма да се секат дървета

maintext:
© Юлия Лазарова
Гражданското участие
Мнението на гражданите за Борисовата градина все още може да бъде чуто - както на бъдещите обществени обсъждания за растителността в парка и за подробния устройствен план, така и чрез проекта на "Зелени закони". "Целта ни е в момента, в който се изработва подробният устройствен план, да се подобри процесът и комуникацията на гражданите със Столичната община, коментира Вера Стаевска от инициативата. "Зелени закони" събират писмени идеи от граждани на сайта borisova.zelenizakoni.com или в пощенска кутия край "Езерото с лилиите" в парка до 10 октомври. Те ще бъдат анализирани и докладът ще бъде представен на СО и на проектантите.
Слухове, публикации и твърдения из социалните мрежи, че в Борисовата градина ще се секат дървета, ще се асфалтират алеи и ще се строят паркинги, притесниха софиянци в последните дни, а истината така и не стана ясна в цялото объркване. То идва от това, че в момента текат поне четири паралелни проекта, които засягат бъдещето на парка - изследване на дърветата, за създаване на устройствен план, за ремонт на основните алеи и обществено допитване за бъдещето му. Всеки от тях носи повече въпроси, отколкото отговори. Допълнителното объркване идва от това, че нито един от тези проекти не е директно свързан с останалите. И все пак добрата новина е, че засега няма взето решение нито за сеч в парка, нито за изграждане на паркинги в територията му. Поне докато не се видят резултатите от изследванията. А общинските съветници обещават строги мерки за контрол.Преди седмица община "Изгрев" се опита да покаже проект за "инвентаризация" на растителността в парка. Експерти от Лесотехническия университет трябваше да преброят дърветата и да опишат състоянието им, както и да дадат препоръки за поддръжката на гората. Общественото обсъждане на резултатите обаче доведе до паника заради съмненията, че зад лошото описание и представяне на проекта се крият намеренията на общината да сече дървета за направата на паркинги.Отделно се очаква скоро да бъде изготвен и подробен устройствен план на Борисовата градина, който да определи какво ще се случва в него в следващите години. В края на 2015 г. студиото "Ковачев архитекти" спечели конкурс на Столичната община с "консервативната" си концепция за развитие на парка. Проектирането обаче все още не е започнало, защото някои от районните администрации не са предали изходните данни за собствеността, обясни пред "Капитал Daily" арх. Атанас Ковачев.Междувременно в парка тече ремонт на стойност 1.7 млн. лв. на 20 дка алеи в историческата й част по забавен проект от 2012 г. А неправителствената инициатива "Зелени закони" прави допитване до гражданите как според тях трябва да изглежда паркът и какво трябва да бъде записано в подобния устройствен план. Проектът е частично финансиран от Столичната община,но без задължение да се съобразява с него.Привидно според изследването на Лесотехническия университет в гората няма да се разрешава сеч, а експертите отрекоха да се планират паркинги. От район "Изгрев" обясниха, че това е едва първа публична дискусия и до три месеца предстои нова, на която ще бъдат представени и конкретните мерки за поддържане на гората. На практика обаче инвентаризацията показва, че в Борисовата градина има между 15 и 30 процента "засегнати" дървета,което оставя възможността те да станат обект на санитарна сеч. Дали и как това ще се случи трябва да стане ясно при следващата дискусия в края на годината.Столичната община направи опит да потуши напрежението, като посвети над час от заседанието на комисията по екология на този въпрос. "Нито едно дърво няма да бъде отсечено без решение на комисията", коментира нейният председател Лорита Радева. Николай Стойнев от ГЕРБ увери, че предстоящият ПУП на парка ще защитава максимално зелените площи и не предвижда никакво строителство. "Всички дървета оттук нататък ще бъдат маркирани със специална маркировка на две места, за да има следа и преди, и след отсичане, респективно контрол, а отсечените дървета ще се отнасят за преработка на площадката за преработване на екоотпадъци в "Хан Богров", коментира и Стефан Марков от Реформаторския блок. Колежката му Марта Георгиева призна, чедосега не е имало разбираема маркировка и никога хората не са били информирани къде и какво точно ще се сече. Доколко тези идеи ще станат реалност обаче не е ясно, защото нито една от тях не е записана в конкретен доклад или решение на общината.Същевременно обаче на същото заседание екокомисията трябваше да разглежда три разрешения за сеч - в "Младост", край "Кошарите" и в Борисовата градина, които изчезнаха от дневния ред без обяснение.Потенциалното строителство на паркинги в парка трябва да бъде регулирано с приемането на устройствен план. Според първоначалната концепция за ПУП край Борисовата градина трябваше да се появят четири нови паркинга - край къпалнята "Мария Луиза" (150 места), край гара "Пионер" (200 места), до Летния театър (200 места) и край Дендрариума и тенис кортове "Академик" (40 места). Именно последният от тях беше и причината за обществено недоволство миналата седмица. На теория обаче общината вече е заявила, че няма да строи нови паркинги. "Журито направи препоръки за минимизиране на паркирането и ще отчетем това в ПУП-а, ако това не се харесва на гражданите, и експертният съвет прецени, че няма нужда, няма да изграждаме паркоместа", коментира арх. Ковачев. "Ние не предвиждаме ново строителство и нови алеи в лесопарковата част - там не може да има асфалтови или бетонови алеи, само с пясък и естествени материали", добави той.


description: За пръв път мажоритарният собственик на КТБ Цветан Василев разкрива нелицеприятни факти за корупцията в България

title: Специално от Белград: Конкретно и с имена

maintext:
На Борисов, Доган и Сталийски им е обещан дял от "Булгартабак", за да "пуснат" сделката, казва Цветан Василев
© Надежда Чипева
Интервюто с Цветан Василев (в линка) е в рамките на проекта "КТБ – какво се случи?" и сайта
Един премиер в "Булгартабак"
При разпределението на дяловете обаче участие получават още три лица: "Ами потвърждавам ги, разбира се. Поне такива бяха договорките Според Пеевски Борисов, Доган и Сталийски трябвало да получат бонуси за това, че разрешават сделката. Малко известен е фактът, че началната идея беше аз и моята група да участваме в приватизацията на "Булгартабак" в консорциум с Korean Tоbacco. Недвусмислено ми беше подсказано, че така сделката няма да мине Тогава си платих консултантските договори и изоставих идеята, защото волята на Падишаха беше друга", казва Цветан Василев в интервюто си. Под падишаха той очевидно има предвид Бойко Борисов - настоящият премиер.
След затварянето на КТБ стана ясно, че Александър Сталийски и приятелката му Виолета Сечкова са имали депозити в банката за общо 30 млн. лв. Тези пари са получени от продажбата на телевизионни студиа, които са били собственост на фирма на Сталийски, на друга фирма, контролирана от банката. В тези студиа ТВ7, също финансирана от КТБ, снимаше предаванията си.
Контрол над всички медии
Неотдавна, вече във втория си мандат, премиерът Борисов се огледа в огледалото (по репликата на българския студент в Лондон, попитал дали в огледалото вижда Пеевски) и реши да спре поръчки за около 1 млрд. евро на фирми, свързвани с депутата от ДПС (официално Пеевски няма собственост). В периода между 2012 и 2014 г. Пеевски печели по-голямата част от тях. В интервюто си сега Василев описва схемата, по която това се случва. По думите му всички поръчки са разпределени между два "клана" – този на Борисов и на Пеевски. Всички по-големи конкурси са подредени така, че предварително се знае кой ще е победителят. Между 10 и 15% се разпределят като комисиони – за самия Пеевски и за политическите представители. "Ами, питайте Борисов! Как всички негови кметове са подписали договори с "Водстрой"? Какво е "Водстрой"? Това бяха два продънени самосвала. Това е една пощенска кутия за кражби." Същите тези два клана (по Василев) разпределят активите на банката след нейното затваряне. А тя е затворена в резултат на целенасочена рейдърска атака, убеден е банкерът.
Повечето от тези неща са били разказвани от "Капитал" през документи, догадки и запознати със схемите. Сега обаче за пръв път един от основните герои в трагедията "КТБ" признава за тях в прав текст
Пристига навреме за уговорената среща, слиза от бялата KIA, подава ръка за поздрав, леко се усмихва. За втори пореден ден се срещаме с Цветан Василев, който от близо две години живее в Белград. Много месеци са минали, преди да се съгласи да говори с нас, да даде интервю и да отговори на въпросите, които от дълго време искаме да му зададем.KTBfiles, които са инициатива на три неправителствени организации в търсене на истината за фалиралата банка. Партньорите по този проект – Центърът за либерални стратегии, програма "Достъп до информация" и асоциация "Прозрачност без граници", си поставят за цел да извадят наяве и анализират онези механизми, онова "хващане на държавата", които доведоха до срутването на четвъртата по големина банка в България и до най-големия банков фалит в българската история. Това, което се случи в КТБ, е в резултат на зловредното срастване на банка, медии и политически кръгове до модел, в който държавните институции станаха подчинени на частния интерес.Сега за пръв път мажоритарният собственик на КТБ Цветан Василев изважда наяве факти, които свидетелстват за грозното лице на корупцията, плъзнала из политическия свят през последните години и особено след идването на първото правителство на Бойко Борисов на власт. "След 2009 г. в България няма просто корупция, в България има мафия на власт, която се опитва да контролира всичко и да печели от всичко", казва Василев.Няколко са новините, които излизат от разказа на Цветан Василев. За пръв път той официално потвърждава информация, която преди време се появи в блога на Мирослав Иванов и която представяше новите собственици в "Булгартабак" след приватизацията на компанията през 2011 г.Официален купувач тогава е дружество, регистрирано във Виена, собственост на VTBCapital и подразделение на руската банка ВТБ. По-късно на нейно място се появяват две фондации от Лихтенщайн. Реалните собственици са няколко групи български бизнесмени – от една страна Цветан Василев и Делян Пеевски с пари от КТБ и от друга - собствениците на "Винпром Пещера".Въпросните бонуси са по 10% от 80-процентния дял от "Булгартабак", който тогава беше приватизиран."Той беше най-довереното му лице и се занимаваше с всичко, свързано с Борисов, включително и като събирач на дължимите суми с неговите приятели - тройката от Перник", това е отговорът на Василев на въпроса кой е Александър Сталийски. Събира ги "от тези, които имат да дават", а формата е различна, "включително и чрез придобиване на участия - явни и скрити, в компании, за които не са платили и стотинка".Чрез поредица от цесии и прихващания Сталийски успя да спаси депозитите си, както и да придобие контрол над един от активите на банката – стъкларския завод "Рубин" в Плевен. По думите на Василев това не е единственото, което Александър Сталийски е получил от банката през годините. "Освен по сметките му, част от които бяха в КТБ и които той осребри буквално след рекет, а после придоби и открадна "Рубин" - Плевен. Освен това предполагам, че по сметки на него или на Сечкова, или на фирми като Кей Ти Ес и прочие могат да се намерят доста пари Какви са му били отношенията със Сталийски Борисов си ги знае, но една от причините, поради които аз бях при него на 6 юни 2014 г., е да му покажа какво Сталийски и неговата група са взели в резултат на едно или друго", казва още банкерът в Белград.На 6 юни 2014 г. Василев се среща с Бойко Борисов с идеята да го убеди КТБ да бъде запазена. Подобни срещи той прави и с други политически лидери – Ахмед Доган и Сергей Станишев. По това време вече беше започнала атаката срещу банката от страна на медиите на Пеевски, прокуратурата и съда, което доведе до масово теглене на депозити. В резултат ликвидността й свърши и банката стана още по-неспасяема.В интервюто си Василев казва, че до последно Борисов му е обещавал да спаси банката, но в последния момент се е отметнал. Според Василев дори има договорка между Василев и Пеевски, целта на която е неговото отстраняване.По време на тройната коалиция групата около КТБ започна масово да финансира изкупуването на медии и по този начин доведе до опасна концентрация на собственост. Схемата беше следната: медиите се купуваха с пари на банката, управлението и контролът беше в ръцете на Делян Пеевски и майка му Ирена Кръстева, а самите медии се използваха като инструмент за контрол, подчинение и натиск. "За да запазя КТБ, съм бил по-отстъпчив към всякакви техни малоумни намерения, за да имаме достатъчно комфорт както медиен, така и политически. Такива глупости бяха, разбира се, покупките и на "Уикенд", след това на маса други издания", признава сега Василев.Някои от медиите, като "Монитор" и "Телеграф" например, са пряка собственост на групата на Ирена Кръстева. В други депутатът от ДПС и майка му имат скрит интерес, а на трети места участват в "съдружие" с други от силните на деня субекти. Така например след купуването на "24 часа" и "Труд" от предишните собственици Огнян Донев и Любомир Павлов реалният контрол над вестниците е поделен между Пеевски и "Винпром Пещера". Според Василев например в "Уикенд" има скрита собственост и Сталийски, като целта е да се внимава вестникът да не изпадне от "правата вяра".


title: Графика на деня: Най-посещаваните туристически градове

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 38 // 22.09.2016 Прочетете Капитал Daily Брой 184 // 30.09.2016 Прочетете Капитал Light Брой 38 // 22.09.2016 Прочетете


description: Институцията ще инжектира 10 млрд. паунда на пазара в следващите 18 месеца

title: Bank of England започва да изкупува корпоративен дълг

maintext:
Гуверньорът на Bank of England Марк Карни
© DYLAN MARTINEZ
Централната банка се е спряла на 265 емисии от инвестиционен клас
Bank of England започва да изкупува корпоративни облигации като част от количествените улеснения, започнали този вторник, предава FT. В следващите 18 месеца на пазара ще влязат 10 млрд. паунда. Централната банка на Великобритания цели да стимулира инвестициите на бизнеса, изливайки ликвидност през финансовия сектор. Така институцията се присъедини към ЕЦБ, която също се меси активно на пазара на корпоративен дълг.
До края на седмицата ще бъдат проведени три аукциона. Те ще бъдат от холандски тип (с намаляваща цена), като всеки един от тях ще бъде насочен към специфичен сектор. Сред избраните са доставчиците на комунални услуги, както и компании от индустрията. Едно от условията по програмата е да се изкупуват единствено облигациите на компании, "които имат материален принос в икономиката на Великобритания", деноминирани в паундове. Пазарът на книжа от инвестиционен клас в тази валута е около 285 млрд. паунда, пише FT.
Незначителен ефект
Основното търсене на такива облигации идва от финансовия сектор и по-специално от застрахователите и пенсионните фондове. Те използват ценните книжа, за да осигурят доходност по дългосрочните си ангажименти към своите клиенти. Раздялата с облигациите от тяхна страна би станала на по-висока цена, която да оправдае разходите по снабдяването им с други инструменти от типа.
Стимул, но за длъжниците
В списъка от 265 инструмента с различен матуритет попадат книжата на Vodafone, газопреносната Centrica, E.ON, General Electric и др. Впечатление прави, че сред изброените попадат и емитенти, които не отговарят точно на очакванията. Bank of England ще купува две 20-годишни и една 30-годишна емисия облигации на McDonalds, четири на Wal-Mart и дори две на изпадналата в немилост пред европейските регулатори Apple.Малкият обем на пазара се очаква да ограничи ефекта от намесата на Bank of England. Голяма част от компаниите в списъка заемат освен в паундове в долари и евро, тъй като имат ниска полза от местната валута. От една страна, енергийните компании внасят суровините си отвън, а големите международни корпорации имат достъп до европейския и до американския пазар.Свитият достъп на банката до пазара предполага негативите от намесата да бъдат ограничени. Изкуственото покачване на търсенето на облигации води до ръст на цената им и спад на доходността. Това вече сполетя японския и европейските пазари, като доходността по 10-годишните ДЦК на Япония и германските им еквиваленти преминаха на отрицателна територия. От обявяването на програмата на 4 август средната за пазара доходност се е понижила от 2.5% на 2.2%.Докато Bank of England си поставя макроикономически цели, някои компании очаквано се възползват от случващото се. В края на август Vodafone пласира най-дългата си емисия облигации, падежираща през 2046 г. при лихвен процент 3. По-странното в случая е, че седмица по-рано друга емисия на телекома, този път за 33 години, бе пусната на пазара при по-висока доходност - 3.4%, въпреки 7 години по-късия матуритет.


description: Какво означава решението на регулатора да отстрани от проверките на застрахователи и пенсионни фондове най-желания одитор

title: Надзорът напомня за себе си - Капитал

maintext:
Новият председател на КФН Карина Караиванова показа решимост за справяне с наследените проблеми от предшественика й Стоян Мавродиев
© Надежда Чипева
15 застрахователя и 9 пенсионни фонда ще трябва да направят повторен избор на одитор.
Одиторът и банковите проверки
"РСМ България" участва и в прегледа на качеството на активите на банките като консултант на "Интернешънъл Асет Банк". Резултатът бе наложени корекции за общо 2.4 млн. лв. На въпрос на "Капитал" дали БНБ е засичала нередности в работата на одитора, от там обясниха, че отговорността за контрола е била на консултанта Deloitte. "РСМ бе допуснат като доставчик на услуги в банка със сравнително малък пазарен дял и сложност на дейността, което отговаря на демонстрирания от тях и проверен от "Делойт" капацитет", се посочва в писко до редакцията. За да получи достъп до процедурата, одиторът е участвал в двустепенна селекция, започнала с включването му в списъка на препоръчаните консултанти. Като първа стъпка името му е било посочено като избор на някои от банките, след което консултантът на БНБ Deloitte е провел предварителни срещи, а в някои случи и теле-конференти връзки с чуждестранните екипи.
По информация на "Капитал", "РСМ България" е била избрана за одитор от ПИБ, но регулаторът е наложил друг проверяващ в банката и така там влезе френската Mazars.
Междувременно при преглед на становищата и решенията, вземани от Комисията за публичен надзор над регистрираните одитори за 2016 година се вижда, че надзорният орган също е засичал несъответствия с принципите, по които следва да работи "РСМ България". Дружеството е било разследвано след постъпил в комисията сигнал за конфликт на интереси и заплаха за независимостта, като заключението било, че не са налице достатъчно доказателства за това. В същото време обаче е било установено, че са допуснати съществени пропуски и несъответствия спрямо изискванията на Международните одиторски стандарти при проверка на приблизителни счетоводни оценки на инвестиции в дъщерни дружества, както и по отношение на изразените в докладите одиторски мнения.
Отлагана два пъти и закъсняла с половин година отвъд вписания в закон срок, малко преди да навлезе в съществената си фаза, проверката на застрахователите и пенсионните фондове, организирана от Комисията за финансов надзор (КФН), роди пореден скандал. В края на миналата седмица единият от одиторите, "РСМ България", сключил договори с близо една трета от участниците на пазара, бе отстранен от процедурата. Причината са разкрития на българския регулатор и европейския му партньор в проверките (EIOPA) за подавани от консултанта документи с невярно съдържание, фалшифицирани подписи и биографии на чуждестранни експерти. Макар обвиненията за практически криминални деяния да не са минали през съд и да са доказани само чрез собствено разследване за нуждите на комитета, ръководещ проверките, новият председател на регулатора Карина Караиванова действа решително. Тя извади одитора от процедурата с риск това допълнително да я забави и задължи досегашните клиенти на РСМ скоростно да изберат друг проверяващ. Това дава сигнал за желание за ударно справяне с наследените проблеми от предшественика й Стоян Мавродиев.България е първата страна, която подлага индустрията на пенсионните фондове (с активи за 9 млрд.лв.) на проверка за качеството на активите и е втората в Европейския съюз (след Румъния), която проверява балансите на застрахователите (с активи за над 6 млрд. лв.). Импулсът за това дойде от Европейската комисия (ЕК) в края на 2014 г., която искаше проверки в банковия и небанковия сектор до края на 2015 г. Мудността на регулаторите и депутатите я отложиха за август тази година, но КФН закъсня и не успя да организира проверките в срок, за което частично имаше и основателни причини - навлизането на нов регламент при застрахователите Solvency II, сложността на нови проверки без аналог, липса на свободни одитори, които са заети с банковите проверки (нещо, което предвид избраните като крайно проверяващи по-скоро не е вярно). Последно графикът започна да тече от 15 юли така, че до края на годината да има резултати. Консултант на процедурата е Ernst & Young, който изготви методологията и участва в управляващия комитет, издавал одобрения за договорите между одитори и проверявани. Куриозното при този процес бе, че вкупом участниците на пазара пожелаха да ги одитира "РСМ България". Така българското дружество пое 15 от 54 застрахователя и 9 от 27 пенсионни фонда. В същото време останалите 7 одиторски практики останаха почти без работа, а Deloitte като представител на така наречената голяма четворка в този бизнес не сключи нито един договор.Неравномерното разпределение между проверявани и проверящи и фактът, че масово застрахователи и пенсионни компании с българска собственост избягаха от международните одитори и избраха местен консултант, пося първите съмнения, че в случващото се има проблем. На 7 юли EIOPА изпрати писмо за този и други проблеми до премиера Бойко Борисов, което до голяма степен форсира смяната на Мавродиев. Впоследствие при получаването на първите данни пак от EIOPA виждат проблем в подаваните от РСМ справки. Като резултат от това е проведено разследване, което е установило, че в документите, с които "РСМ България" доказва експертизата на участващите в екипите на проверките, има невярна информация, че международни партньори, подадени като участващи в процедурата, не са знаели за ангажимента си и подписи върху техните автобиографии не са положени от тях самите, което говори за фалшифициране. Не е ясно дали КФН ще съди одитора за това. Подобна проверка е била направена и на другите одиторски практики, но при тях няма нарушения. От "РСМ България" намират отношението на регулатора към тях за тенденциозно и заявяват, че ще извършат вътрешна проверка във връзка с констатациите.Компанията, създадена преди 17 години от Изабела Джалъзова, освен на силния репутационен удар ще е изправена пред проверки от собствения си регулатор Комисията за публичен надзор над регистрираните одитори и съсловния Институт на дипломираните експерт-счетоводители в България (ИДЕС). А това го заплашва не просто от загуба на бизнес, а и на лиценз. През 2015 г. след фиаското с КТБ "КПМГ България" беше на косъм от това да загуби своя, но сега обвиненията са много по-сериозни, макар и не пряко свързани с одиторската дейност на компанията. Проверка се прави и от шестата по големина международна одиторска мрежа на RSM International, чийто член българската компания става през 2011 г. Оттам казаха за "Капитал": "Отнасяме се сериозно и провеждаме собствено разследване по обвиненията в злоупотреби. Работим така, че да приключим случая бързо."Джалъзова е управляващ партньор с 62% дял във фирмата, като през август миналата година (когато вече течеше подготовката за проверките) е допуснала двама нови съдружници - Валентин Великов и Мирослав Тончев, които са получили съответно 25% и 8%. За 2015 г. приходите на "РСМ България" са 1.5 млн. лв., а резултатът от дейността е печалба от 29 хил. лв. На база на спряганите в сектора цени вероятно само от проверката тази година РСМ щеше да направи оборот, съпоставим с обичайната й дейност.Преди да бъде изваден от процедурата, "РСМ България" трябваше да премине през 15 застрахователя - "Армеец", "Бул инс","Евроинс - здравно осигуряване", "Евроинс", "Евроинс живот", "ЕИГ, "Здравноосигурителен институт", "Лев инс", "Съгласие", "Алианц България" и "Алианц България живот", "Енергия", "ЦКБ - Живот", ЖЗК "Съгласие", "Животозастрахователен институт". При пенсионните фондове одиторът се класира при "Съгласие", "ЦКБ - Сила" и "Алианц", които общо държат близо 45% от парите за допълнителна пенсия в България. Ключови участници на пазара са и застрахователите, които разчитаха "РСМ България" да ги одитира.С отстраняването на "РСМ България" от процедурата досегашните им клиенти ще трябва да намерят нов одитор, като до 12 септември трябва да представят в КФН по две номинации, за да може проверките им да започнат още на 15 септември - свършеното досега от РСМ няма да може да бъде използвано. Разполагат със списък от 7 имена, като КФН си запазва правото на неуспелите да си намерят консултант да назначи служебно. Крайният резултат трябва да е готов до 30 ноември.За клиентите на РСМ остава неудобството, първо, да вършат една работа два пъти и, второ, да трябва да пренапрегнат екипите си в съкратените с два месеца срокове. Освен това не е ясно какви претенции ще има между проверявани и "РСМ България" за изплатените дотук аванси за свършената работа. Според информация на "Капитал" дружеството е писало до клиентите си, че няма да връща вече получените суми, обжалва решението на КФН и евентуално ако спечели, ще довършва работата си. Делата не спират решението на КФН, така че това едва ли ще се хареса на застрахователи и пенсионни компании, които ще трябва да плащат два пъти за едно и също и може и на свой ред да влязат в съдебни спорове с РСМ.Действията на КФН показват доста рязка промяна в манталитета. Ако досега комисията под управлението на Мавродиев залагаше на замитане на грешки и непризнаване на вина, сега се показва желание проблемите да се посрещат фронтално. Смяната на одитори в хода на проверката и възможността за дела създава рискове, но същевременно създава условия да се санира поне отчасти иначе пълната с пороци процедура. А това е важно, защото в противен случаи едни от най-ключовите играчи на пазара в застраховането и пенсионното осигуряване, сред които и такива, за които от години има съмнения, че манипулират техническите си резерви и прекрачват правилата за инвестиране в свързани лица, щяха да са в ръцете на одитор с компрометирана репутация, което да обезсмисли начинанието. Сега КФН и EIOPA, която ще изготвя и методология за стрес тестове на застрахователите, имат шанс да върнат упражнението към целта му - да повиши доверието в проверяваните сектори. А и да върне доверието в самата КФН, която последните шест години постепенно изпадна в плен на лични и корпоративни интереси.


description: Основният мигрантски натиск е в района на Малко Търново, а не по гръцко-българската граница и няма нужда от ограда по нея. Това отговори министърът...

title: Бъчварова: Няма засилен мигрантски поток по българо-сръбската граница

maintext:
От няколко месеца насам Сърбия твърди, че има засилен мигрантски натиск по българо-сръбската граница.
© АНЕЛИЯ НИКОЛОВА
Основният мигрантски натиск е в района на Малко Търново, а не по гръцко-българската граница и няма нужда от ограда по нея. Това отговори министърът на вътрешните работи Румяна Бъчварова по време на парламентарния контрол на въпрос за предложението на сръбската държава да помогне за охраната на българо-турската граница и за изграждане на защитни съоръжения по българо-гръцката граница. Министърът каза, че не е приела сръбското предложение по принципни съображения, и добави, че не е необходимо съоръжение по българо-гръцката граница."Разговарях със сръбския ми колега и той ме увери, че потокът от България не е толкова голям, колкото са го обявили преди няколко месеца", каза още министърът. От няколко месеца насам Сърбия твърди, че има засилен мигрантски натиск по българо-сръбската граница. В началото на август тя засили охраната на източната си граница със смесени екипи на гранична полиция и армията. Белград докладва на Върховния комисариат на ООН за бежанците (ВКБООН) за между 200 и 300 души, които пресичат границата ѝ с България на ден в последните 2 месеца. Тези данни обаче си противоречат с цифрите от няколко ежедневни доклада на Frontex за мигрантския натиск по балканските граници, с които "Капитал" се запозна. Там сръбската страна докладва за по 20-40 заловени мигранти на седмица през август.Разминаването в данните не е единствената индикация, че Сърбия най-вероятно не съобщава едни и същи данни за бежанския натиск през българската граница на различните международни организации. "Капитал" поиска на сръбското и българското МВР данни за постъпилите искания за връщане на незаконно преминали границата между България и Сърбия за последните 2 години. Българската полиция отговори, че сръбските им колеги са поискали екстрадицията на 173 души по нормалната процедура от август 2014 г. и на още 928 – по бързата процедура. За последните три месеца, в които Сърбия твърди, че през браздата преминават по няколкостотин души на ден, постъпилите искания в българското МВР са само 59. Опитите да се свържем със сръбското МВР за коментар се оказаха неуспешни.


description: Природозащитниците все пак настояват трафикът да се изведе изцяло източно от дефилето

title: Павлова: Близо сме до консенсус за "Струма" през Кресненското дефиле

maintext:
Според Павлова държавата и природозащитниците могат да се разберат за вече представения вариант с две отделни еднопосочни трасета на магистралата
© МРРБ
Най-рано през пролетта или лятото на 2017 г. ще има индикативна стойност за проекта.
Близо сме до консенсус с природозащитниците с избора на алтернатива за преминаването на магистрала "Струма" през Кресненското дефиле, заяви регионалният министър Лиляна Павлова по време на Шестия дискусионен форум на Камарата на строителите в България. По думите й става въпрос за вече представения вариант с две отделни трасета: от София към Кулата магистралата ще дублира сега съществуващия път с известни корекции, а в направлението Кулата - София магистралата ще минава източно от дефилето през ниските части на Пирин и Стара Кресна."Шестнайсет години нямаше решение, сега сме почти на финала, мисля, че намерихме компромис. Ако не се обединим сега, ако не довършим успешно магистралата, ще загубим завинаги възможността да я довършим след 2020 г. До пролетта на 2017 г. ще е готов докладът по Оценка на въздействието върху околната среда (ОВОС) на алтернативния вариант, след което можем да направим идейния проект и да преминем към избор на изпълнител", посочи министър Павлова.С екологичните организации вървим в една посока, коментира и председателят на управителния съвет на Агенция "Пътна инфраструктура" Лазар Лазаров. Той също е на мнение, че трябва да се намери алтернатива на сегашния път през дефилето. "Затова на самата Кресна ще има изпълнен обходен път. Този обект ще е предизвикателство за строителството до този момент в България. Теренът е изключително сложен", каза Лазаров."Втората посока, от Кулата към София, ще минава източно от Кресненското дефиле, на няколко километра, по изцяло нов терен, с минимално удължение, може би 3-4 километра. Там пътното платно ще бъде с две ленти за движение, в една посока и ще има безконфликтно преминаване. Ще има отливания за съответните населени места и няма да има кръстовища", посочи той. "Максималната скорост за това трасе ще бъде като за скоростен път, предполагам около 150 км", коментира още Лазаров.Впоследствие природозащитникът Андрей Ковачев, който заедно с алпиниста Боян Петров в края на август беше блъснат от румънски автомобил на път Е-79 в Кресненското дефиле, коментира пред "Капитал", че само донякъде е съгласен с администрацията. "Алтернативният вариант от изток е доста близо до това, което предлагахме още през 2002 г. Коридорът е същият. Съгласни сме, че до края на този програмен период има пари само за две платна в едната посока, но това трябва да е само първият етап от изграждането на магистралата в тази й част", каза Ковачев.Според него след 2020 г. на изток трябва да се изградят още две платна - за движение в противоположната посока, и така автомобилният трафик да се изведе изцяло от Кресненското дефиле. "Този обходен път на Кресна - това няма как да се случи. Ако оставят трафика в дефилето и не направят оценка и на варианта с двупосочно движение източно от Е-79 - това ще е крещящо нарушение на европейските директиви и на Бернската конвенция за опазване на дивата флора и фауна и пак ще изгубим парите", каза Ковачев. Той допълни, че консенсусът не може да е едностранен.По време на форума се чуха призиви "да застанем срещу зеления рекет". Те дойдоха от страна на Симеон Пешов, основен акционер в "Главболгарстрой", който заяви, че "30-40 души придобиха правото да говорят от името на всички". "И аз съм зелен, обичам природата, откъде накъде ще говорят от мое име", заяви Пешов от трибуната на форума.


description: "Игра на нерви" е трилър в пулса на Pokemon Go поколението

title: Поръчана реалност

maintext:
1
2 Кадър от "Игра на нерви"
1
2 Кадър от "Игра на нерви"
Къде са порасналите ни деца, когато уж са наоколо? Очевидният отговор е - в телефоните си. Кое ги държи там до пълна забрава? Градивно или опасно е то? Не компенсират ли недостатъчности в реалния свят, за които и ние сме виновни? След тези въпроси започва "Игра на нерви" (Nerve), тийн трилър с пулсираща неонова визия и рап ритъм (звездата Machine Gun Kelly с важна за развръзката роля). Родителска антиутопия в сегашно време.
СЮЖЕТ
Срамежлива гимназистка с грижовна майка (Джулиет Люис) и наскоро починал брат е предизвикана от приятелка да се "включи най-сетне в живота". Включването е през тъмната страна на мрежата и забраненото за възрастни приложение Nerve. Там момичето приема градиращи предизвикателства срещу материални награди, накрая животът й остава на карта.
НАКРАТКО
"Игра на нерви" е добър във визуализацията и не докрай в мотивите и логиката. Поставя тревожни въпроси, но ги претупва накрая.
оценка:
* * * от 5
още от същото:
"Играта"
По-близо до "Повелителят на мухите", отколкото до "Игрите на глада". Романът в основата е от 2012 г., преведен в България тази година (изд. "Екслибрис"). Авторката му Джийн Райън има опит в младежкото възпитание и в компютърните игри със симулации на война. Филмът очевидно надгражда нейния текст със способната режисьорска двойка Хенри Джост / Ариел Шулман. Автори на документалния Catfish (2010), реалити трилър с фалшиви фейсбук самоличности, прераснал в едноименното реалити по MTV (2012).Подобно на "Играта" (1997) на Дейвид Финчър, момичето (Емма Робъртс, племенница на Джулия, дъщеря на Ерик) се включва, за да познае забавната страна на живота. И тук, който плаща парите, той поръчва реалността. В случая поръчват "гледащите", а удоволствието им е на гърба на "играещите". Какъв да си, избираш в началото с хапчета в два цвята като в "Матрицата". Играчите са възнаградени (подобно на Fear Factor) с кеш в сметките им, дали са предварително всичките си данни на всемогъщ таен сървър. И с временна слава в общността на посветените, най-вече от горните гимназиални класове. Гладиаторските асоциации де са случайни - само "арената" днес са екраните с livestream видео, а изборът кой да умре (действително), не е с палец надолу, а с едно докосване на телефона.Смяната на субективните визии е стремително и въвличащо (оператор Майкъл Симъндс). Момичето тръгва по пътя "каквото ще да става" плашещо лесно. Филмът само докосва големия въпрос за лекотата, с която оставяме животите си върху дисплея на другите, без да го развива. Още първото й предизвикателство е с Него (Дейв Франко, брат на Джеймс), вече професионалист в играта (и с неизбежната тайна в миналото, за да се удължи романтичното сближаване). Двамата стоят добре заедно, но тя е по-заета да пълзи по тясна стълба между два високи етажа, нямат време за ценностна комуникация.Според финала излизането от анонимност ще реши всичко. Но действащото приложение www.periscope.tv/ >, което обещава "да видите света през очите на другите", връща въпросите от началото. Освен "играещи" и "гледащи", вече има и нет "затворници".


description: Инвеститорите избират активното управление въпреки по-лошите резултати

title: Най-големият хедж фонд Bridgewater е привлякъл 22.5 млрд. долара

maintext:
© В© Gary Cameron / Reuters
През 2015 г. дружеството отвори трите си фонда за нови инвеститори за пръв път в последните 7 години
Докато едни колективни форми на инвестиране страдат от напускането на акционери, най-големият хедж фонд Bridgewater успява да привлече значителни средства. Дружеството отчита 22.5 млрд. долара, влезли в него от 2015 г. насам, пише Financial Times. Тогава дружеството отваря трите си фонда за нови инвеститори за пръв път в последните 7 години.
Освен активни и пасивни, фондовете са и отворени, което ги задължава да изкупуват обратно дяловете на акционерите си, в случай че те искат да излязат от инвестицията. Тази практика доведе до отлив на средства от 154-милиардния Bridgewater вследствие на натрупани загуби. Последвалото отваряне на фондове с цел привличане на нови инвеститори се оказва правилната стратегия. От началото на годината към тях са се насочили нови 11 млрд. долара.
"Знам, че представянето на Pure Alpha не е особено положително в последно време. Въпреки това трябва да се вземе предвид ситуацията на пазарите, която е без прецедент. С мениджмънт като този човек би трябвало да задържи и да изчака", коментира дългогодишен клиент на фонда, който е повишил дела си в Bridgewater през миналия месец.
Лоялност въпреки лошите резултати
"Всеки инвеститор има печеливши и губещи моменти. Нас обаче ни интересува дали Bridgewater ще се придържа към стратегията си и дали ще останат честни към вложителите си. Не на последно място, търсим разумното управление", коментира Брус Цимерман, главен финансов директор на фонда на Тексаския университет, обяснявайки нарастването на Pure Alpha.
Дружеството отвори активната схема Pure Alpha, която се отличава с 12% годишна доходност от 1991 г. насам, след като се приспадне лошото представяне на фонда през август, когато донесе на инвеститорите 5% загуба. Губещите позиции включват облигации от различни емитенти, както и японски и европейски акции. Активните фондове търгуват с цел да постигнат доходност над тази на индексите, което ги прави по-склонни да поемат рискове.Резултатите на мениджмънта, които са под средните за пазара, породиха някои съмнение у инвеститорите. Въпреки това голяма част от тях остават във фонда, най-вече заради добрата му репутация. По-важна обаче ще е стратегията на фонда, която ще трябва да се адаптира към волатилния пазар.За разлика от Pure Alpha стойността на All Weather фонда на Bridgewater, който държи 62 млрд. долара, нараства с 13.5% от началото на годината. Той е пасивно управляван и портфолиото му следва установени пазарни индикатори. Въпреки това по-голямата част от новите средства влизат в активното управление, където менажираните активи нарастват до близо 70 млрд. долара.


description: Все още не е ясно дали срокът за подаване на оферти ще бъде удължен

title: Отново не се появиха кандидати за летище Пловдив

maintext:
Терминалът с капацитет 1000 пътници на час през по-голямата част от времето пустее
© АНЕЛИЯ НИКОЛОВА
Нито една компания не пожела да вземе на концесия летище Пловдив. Това стана ясно във вторник в сградата на Министерството на транспорта, където трябваше да се отварят офертите на кандидатите, които да стопанисват аерогарата през следващите 35 години. Такива обаче липсваха, като работната група остава да вземе решение дали ще се удължава срокът за намиране на желаещи още веднъж. През юни тази година той вече беше удължен с три месеца.Това не е и първият опит за концесионирането му. При предишното управление на ГЕРБ беше предложено на инвеститорите да строят там карго терминал, но офертата не намери желаещи. Този път летището беше предложено в неговата цялост, но отново до момента не се намират сигурни кандидати. Все още не е ясно дали ще бъдат удължени сроковете за подаване на оферти.Според документацията кандидатите трябваше да предложат минимални инвестиции от 35.2 млн. евро без ДДС за срока на концесията, 16.7 млн. евро от които в първите 5 години от концесията. Изграждането на карго терминал не е задължителен елемент, но се точкува по-високо, ако такъв е предвиден в плана на инвеститора. По отношение на концесионното възнаграждение беше предвидено фиксираното да е не по-малко от 100 хил. лв. без ДДС на година, а променливата част да е не по-малка от 5% от общия размер на нетните приходи от всички дейности. По отношение на критериите към участниците - те трябва да са извършвали сходна дейност 5 години от последните 10 и да са управлявали международно летище с пътникопоток, не по-малък от 1 млн. души на година, и/или 40 хил. тона товари.По отношение на концесията за летище Пловдив се завъртяха няколко имена, като се говореше за интерес от страна на китайски, турски и местни компании, сред които "Пампорово" АД, което има интерес да има повече полети до зимните курорти. Въпреки че на сайта на министерството има известна размяна на въпроси и отговори от страна на бизнеса и ведомството, в крайна сметка подадена оферта на този етап няма.През последните няколко години летището изпитва сериозни затруднения в работата си. Държавата инвестира 40 млн. лв. в изграждането на нов пътнически терминал с капацитет 1000 пътници на час, който заработи през 2009 г. Година по-късно общините от региона създадоха фонд, за да субсидират индиректно полетите на нискотарифната Ryanair под формата на реклама на региона. През годините обаче общините изпитват някои затруднения с разплащането си с авиокомпанията, а тя на свой ред с летището. През 2014 г. с 20 - 25% беше намалена и държавната субсидия за него и приходите му започнаха да намаляват. От 4.1 млн. лв. през 2013 г. те се свиват на 3.8 млн. лв., а загубата нараства от 1 млн. лв. през 2013 г. на 1.2 млн. лв. през следващата.През 2015 г. държавната компания прекратява договора си за наем на активи и техника от частното дружество "Летище Пловдив", собственик на базата за съхранение на горива, на стария терминал и на техника като цистерни и снегорини. Следва оптимизация на персонала, като около 50 души са съкратени, 24-часовият режим на работа е прекратен и започва да се работи от 6 до 22 часа. През есента на 2015 г. това доведе до аварийно кацане на самолет на Wizz Air на тъмен терминал. За 2015 г. приходите продължават да намаляват и са били 3.5 млн. лв., но има леко свиване на финансовата дупка и загубата е 987 хил. лв. Сега след поредната липса на кандидати за развитието на аерогарата съдбата и режимът й на работа остават отново неясни.


description: В рубриката на "Капитал Daily" ще събираме всички най-важни новини от последните седем дни

title: Седмични новини за енергетика

maintext:
© ГЕОРГИ КОЖУХАРОВ
Фотограф: KACPER PEMPEL
Фотограф: КРАСИМИР ЮСКЕСЕЛИЕВ
Дъщерно дружество на "Булгартрансгаз" ще поеме изграждането на газовия хъб "Балкан". До 50% от акциите в новата проектна компания се предвижда да бъдат предложени на стратегически инвеститори. Това съобщи изпълнителният директор на държавния газов оператор Георги Гегов на инвеститорска кръгла маса за новия проект във Варна. На този етап инвестицията се оценява на 1.5 млрд. евро, но точната сума ще е ясна след приключване на предпроектните проучвания, които са предвидени за 2017 - 2018 г.Изграждането на хъба ще даде възможност за увеличение на преноса на газ през страната до 43 млрд. куб.м, каза още Гегов. Предстои да се реши дали трасето да минава северно или южно от Стара планина, като по думите на Гегов в зависимост от инвеститорския интерес може да се избере и вариант с изграждане на два, а не на един тръбопровод. За момента не е ясно как ще бъде финансиран проектът. "Има какво още да се уточнява по финансовия модел, но всички въпроси ще бъдат изяснени в хода на преговори с потенциалните инвеститори", посочи енергийният министър Теменужка Петкова.Пет страни вече са заявили интерес да доставят газ на бъдещия газоразпределителен център, сред тях е и Русия. Това съобщи премиерът Бойко Борисов на форума, цитиран от "Медиапул". "Няма да позволим България да бъде изключена от газопреносната система и да бъде превърната в клиент от основен транспортьор", посочи премиерът, след като няколко дни по-рано председателят на управителния съвет на руската "Газпром" заяви, че няма да има тръба от "Турски поток" към България, а доставките на руски газ ще стават през Гърция. Борисов посочи, че очаква не само окуражаване от Брюксел, а и практическа помощ за създаването на газовия хъб. За целта той очаква Европейската комисия (ЕК) да участва в тристранни срещи не само с България и Русия, но и с останалите страни, които пожелаят да участват в проекта. Като потенциални партньори освен Русия той посочи Азербайджан, Туркменистан, Иран, САЩ и др.Полша е готова да ратифицира анекса към Протокола от Киото за намаляване на въглеродните емиси, но при условие че Европейската комисия гарантира, че ще финансира нови електроцентрали, работещи с т.нар. чисти въглища. Това съобщи Reuters, цитирайки позиция на кабинета на премиера във Варшава.Миналия октомври новият полски президент Андежей Дуда неочаквано наложи вето върху одобряването на анекса от Доха от 2012 г., с който Протоколът от Киото ще действа до 2020 г. Мотивите бяха, че страната се нуждае от повече време да анализира последиците за икономиката ѝ. Това блокира целия процес в ЕС, защото, за да влезе в сила това предложение, е нужно съгласието на всичките 27 членки.Протоколът от Киото, подписан през 1997 г., задължава около 40 развити държави да съкратят парниковите емисии с около 5% през периода 2008 - 2012 г. спрямо нивата от 1990 г. Целите на ЕС за 2020 г. са да съкрати поне 20% от парниковите емисии спрямо нивата от 1990 г.Полша произвежда по-голямата част от електричеството си със старомодни въглищни ТЕЦ-ове. Скоро най-старите и най-неефективните от тях трябва да бъдат закрити според изискванията на ЕС. За да избегне недостиг на енергия, Варшава ускори издигането на централи с нови технологии за изгаряне на въглища.Една от големите италиански инвестиции в сферата на енергетиката - каскада "Среден Искър", няма да бъде завършена. Компанията, която реализира проекта - "ВЕЦ Своге", е взела решение да замрази третата фаза на проекта, която включва изграждането на последните четири от общо планираните девет водни централи на обща стойност 115 млн. евро. Поради декапитализацията на дружеството то е заплашено от ликвидация, заради което се предприемат действия по вливането в него на компанията майка "ПВБ пауър България", която притежава 90% в него. Останалите 10% са собственост на община Своге.Основна причина за замразяването на проекта са законодателните промени в областта на енергетиката, които сериозно намаляват приходите на компанията и правят довършването на инвестицията икономически неизгодно. Това става ясно от писмо, изпратено от компанията до общината. В него се посочва, че промените в нормативната уредба са повратна точка, довела до това ВЕЦ "Своге" да не може да изпълни финансовите очаквания на своите акционери, а изграждането на останалите четири централи за икономически неоправдано.Към момента в експлоатация са пет от водните централи, а изхарчените средства са в размер на 129.4 млн. лв. С решението си компанията на практика замразява изграждането на останалите четири централи, за които вече имат всички необходими разрешителни, обясни управителят на "ВЕЦ Своге" Пламен Дилков.Руската "Газпром" е получила по дипломатически път първите разрешения от турска страна за реализирането на газопровода "Турски поток". Това съобщи председателят на управителния съвет на "Газпром" Алексей Милер, цитиран от ТАСС и БНР.Тази стъпка на турската страна показвакъм проекта "Турски поток" и е показател за прехода към неговото практическо реализиране, посочи още Милер. Миналата седмица той и турският министър на енергетиката Берат Албайрак постигнаха споразумение за бързо извършване на необходимите процедури за започването на проекта.Руският министър на енергетиката Александър Новак заяви по-рано, че очаква през октомври тази година да бъде съгласуван и подписан проект на междуправителствено споразумение, както и да започне работата по изпълнението на първата тръба на "Турски поток", след като бъдат получени всички необходими разрешителни за изграждане и проучване в териториалните води на Турция.Част от големите петролни компании задлъжняват все повече. Цената на суровината, която е наполовина на тази през първото шестмесечие на 2014 г., доведе до рязко свиване на приходите и пресушаване на паричните потоци. Това поражда страхове в инвеститорите за тяхната възможност да изплащат дивиденти или да намират нови находища, съобщава Wall Street Journal.Нетният дълг (общият, намален със стойността на най-ликвидните активи) на четири от най-големите публични производители - BP, Exxon Mobil, Royal Dutch Shell и Chevron, достига 184 млрд. долара. Това е два пъти повече от нивото му преди две години, когато цената на петрола започна рязко да се понижава.Главните изпълнителни директори на четирите публични производители увериха с приключването на второто тримесечие, че ще успеят да изплатят дивиденти през 2017 г. Компаниите в бранша рязко съкратиха инвестициите си, като се отказаха от някогашни рентабилни находища, за да могат да отговорят на изискванията на инвеститорите. Акционерите обаче остават скептични.Това е част от по-мащабен проект, предвиждащ смяната на общо 2250 метра кабел под земята, който ще намали до минимум прекъсванията на тока в 29 квартала, в които живеят 75 хил. абонати. Стойността на проекта е 2.3 млн. лв. и е част от 10-годишната инвестиционна програма на дружеството.от акциите на по-малкия конкурент "Башнефт", съобщава Bloomberg. Предложението за обединение между двете контролирани от държавата енергийни компании е част от план за ускоряване на продажбата на част от акциите на "Роснефт".


description: Ще се окажат ли протестите срещу презастрояването в жилищните квартали повратна точка за начина, по който планираме градовете

title: Градове на ръба на нервна криза

maintext:
Нова вълна недоволство залива България. След екопротестите, антиолигархичните и политическите протести сега идва ред на градоустройствените.
За последните няколко месеца напрежение избухна във варненския квартал "Чайка", където от пролетта граждани протестират срещу предвиденото застрояване в новия подробен устройствен план на квартала. Преди месец хората излязоха на улицата в софийския "Младост" - първо срещу един строеж, след това срещу втори, а след няколко дни ще представят и искане за местен референдум срещу строителството. Последваха протести в "Изгрев" и "Оборище" в столицата. Пловдивчани се борят месеци наред срещу обезобразяването на тютюневите складове в града, в Бургас - в комплексите "Лазур", "Славейков" и "Изгрев", има недоволство срещу бъдещо строителство, а жителите на Стара Загора протестират срещу застрояването на втория по големина парк в града - "Бедечка".
Подобни протести не се случват за пръв път, но осезаемо са все по-чести, а хората зад тях са все по-решени да бъдат чути - чрез улично недоволство, чрез медиите, в съда и (естествено) от Бойко Борисов или неговите наместници. В социалните мрежи групите в защита на един или друг квартал стават все по-организирани. В София и Бургас се заговори за обединение на протестите от различните квартали. С всяко бутафорно обществено изслушване тези организации ще стават все по-убедени да направят следващата стъпка - към политически субект за следващите местни избори.
Това има ефект и за строителния бизнес, и за местната власт. За първия - защото внася несигурност и предприемачът не знае коя земя да купи и кога ще приключи проекта. За вторите - защото ще ги накара да осъзнаят, че средата, в която оперират, се е променила необратимо. Колкото по-бързо тези три групи съумеят да договорят правила, които да не водят до периодични местни експлозии, толкова по-бързо ще се промени обликът на градовете в България.
В неделя жители на столичния квартал "Младост" ще поискат местен референдум срещу строителството в зелени площи
Фотограф: Цветелина Белутова
Докато капките от протеклия таван равномерно отмерват и последните минути на работния ден по дъното на червена пластмасова кофа в големия салон на община "Изгрев" в София, тече разгорещена дискусия. Привидно разговорът трябва да е за дърветата в Борисовата градина. На изтъркания подиум са се наредили специалисти от Лесотехническия университет, които монотонно отброяват: "Иглолистни гори - 155.5 дка, средна възраст 120 години, запасите им възлизат на 4644 куб.м. Широколистни гори - 281.7 дка"Обсъждането е на абстрактната тема за "инвентаризацията, опазването и планиране на устойчивото развитие" на най-стария софийски парк и едва ли някой от строените отпред научни работници е очаквал чак такъв интерес към дискусията. Сред осемдесетината души в залата обаче е плъзнал слух - зад тенис кортовете в Борисовата градина ще се секат дървета и ще се прави паркинг. Подозирайки, че зад мътното описание на проекта се крие именно това, повечето присъстващи са тук, за да не позволят такова безобразие.За минути металните греди по тавана и старата дограма на ул. "А. Чехов" 16 вече кънтят: "В гората се сече, имаме снимки и видео", "Отсякоха 300-годишен дъб", "Камиони с кюстендилска регистрация изсичат и изнасят десетки кубици здрави дървета". Главен експерт Тошкова от района се опитва да се защити: "Борисовата градина е в територията на район "Изгрев", но се поддържа от дирекция "Зелена система". Опитът за прехвърляне на отговорност е неуспешен. След минута излиза и Корнелия Нинова от съответната общинска дирекция, за да уточни, че "усилията на общината са да обезопаси гората, не да я обезлесява". Следва нервен смях в залата, а някой се провиква: "Ние имаме видео, вие ще ми говорите за екология."Няколко часа по-късно във Facebook трескаво ще обикалят новините "изсичат 30% от дърветата в Борисовата градина" и "ще асфалтират 30% от Борисовата градина". Нищо от това не е съвсем вярно, но няма и значение. Дискусията в "Изгрев" е показателна за все по-отчетливото напрежение, което се е оформило между хора и общини на различни места в страната. Точно както и чиновниците в залата разбират, никой не вярва на това, което те казват. Годините опит са научили хората, че зад благовидните фрази обикновено се крият скрити интереси, а зад добрите намерения - много пари."Това, което се случва напоследък, за мен е много ясна индикация, че сме минали периода на развитие, в който собствеността е най-тежкото и най-важното нещо. Освен за частното и за "моят дом е моята крепост" започнахме да мислим, че има и по-важни неща - как стигаме до дома си, как децата ни играят пред дома си, как трябва да има паркове и площадки", разсъждава урбанистът Нурхан Реджеб.Подобни обществени обсъждания, на които общините трябва да се информират за мнението на гражданите, се случват постоянно - за подробни устройствени планове, за нови булеварди, за ремонти на паркове. Въпреки очевидната бутафория на много от тях някъде из дебелите тетрадки на общината се записва "проведено обществено обсъждане". На хартия планирането как ще изглеждат кварталите, парковете, кръстовищата върви по идеално гладък начин и по всички законови изисквания. Не е нужно да останеш дълго на такава среща, за да разбереш, че ако това е системата за обратна връзка в градското планиране, то тя е напълно счупена.Да се опиташ да намериш информация за плановете на общината и частни инвеститори в даден район е изпитание за интелекта, с което малцина се справят. Един строителен предприемач (естествено анонимен) обяснява, че държи двама души на договор, чиято единствена работа е по цял ден да се ровят в обърканите регистри на общината, за да подреждат информацията така, че да е годна за ползване за инвестиционни решения. Друг експерт, занимаващ се с имоти, казва, че системата за "уведомяване" на хората за започващ строеж представлява една дъска в дадена община, където се залепя бележка и понякога умишлено се маха (аналогиите с началото на "Пътеводителя на галактическия стопаджия" не са никак случайни).Ако сте обикновен гражданин, това води до безсилие и до усещането, че нещо умишлено се крие. А примери за последното не липсват в последните 25 години.